google/wiki40b huggingface dataset:
सी-डैक मुंबई

सूचना प्रौद्योगिकी विभाग, संचार और सूचना प्रौद्योगिकी मंत्रालय, भारत सरकार ने इलेक्ट्रानिक्स रिसर्च ऍण्ड सेंटर फॉर इलेक्ट्रानिक्स डिज़ाइन, भारत (ई आर ऍण्ड डी सी आइ), नैशनल सेंटर फॉर सॉफ्टवेयर टेक्नोलोजी (एन सी एस टी) और सेंटर फॉर इलेक्ट्रानिक्स डिज़ाइन और प्रौद्योगिकी, भारत (सी ई डी टी इ), मोहाली को सी-डैक के साथ विलय कर दिया। सी-डैक में सोसाइटियों का विलय दिनांक 16 दिसम्बर 2002 से प्रभावी हुआ।
प्रगत संगणन विकास केंद्र (जो पहले राष्ट्रीय सॉफ्टवेयर प्रौद्योगिकी केंद्र के नाम से जाना जाता था) सूचना प्रौद्योगिकी विभाग की वैज्ञानिक सोसाइटी है। यह सोसाइटी सॉफ्टवेयर प्रौद्योगिकी के क्षेत्र में अनुसंधान और विकास का कार्य करती है। इसका उद्देश्य आर ऍण्ड डी सोसाइटियों के लिए प्रगत सूचना प्रौद्योगिकी, उच्च स्तर की शिक्षा और प्रशिक्षण पर बिंदु (फोकस) उत्पन करना है।
 उद्देश्य -   * सॉफ्टवेयर प्रौद्योगिकी में भारत की प्रमुख भूमिका के लिए वचनबध्द।
 * प्रयोगात्मक प्रभाव के साथ अनुसंधान और विकास (आर ऍण्ड डी) का कार्य करना।
 * आइ टी उद्योग को सहायता प्रदान करना।
 * भारत में आइ टी उद्योग के लिए व्यवसायकों का उच्च स्तर की शिक्षा और प्रशिक्षण के लिए  महत्वपूर्ण योगदान।
http://www.cdacmumbai.in/hindi/index.html
नेपाल मानक समय

नेपाल मानक समय (NPT) नेपाल का समय मण्डल है। यह ग्रीनविच मानक समय से ५ घंटे ४५ मिनट आगे रहता है। काठमांडू यूटीसी से ५ घंटे ४१ मिनट आगे है। नेपाल मानक समय इसका ही औसत है। यानी जब ग्रीनविच इंगलैंड में रात के 12 बज रहे होते हैं तो नेपाल में सुबह के 5:45 बज रहे होते हैं। विश्व में दो ही समय मंडल यू टी सी से ४५ मिनट आगे हैं। पहला पूरे नेपाल में और दूसरा कैथम द्वीप पर। कैथम द्वीप का मानक समय भी यूटीसी से ४५ मिनट आगे का रहता है। वहाँ का मानक समय यूटीसी +१२:४५ है।

इन्हें भी देखें

भारतीय मानक समय जिसे IST भी कहा जाता है।
न्यूफ़ाउण्डलैण्ड मानक समय जिसे NST भी कहा जाता है।
वालबॉर्ग थॉर्सल

वाल्बोर्ग सुज़ाना थोरसेल (12 फरवरी 1919 – जनवरी 2016) एक स्वीडिश वैज्ञानिक थीं जिन्होंने मुख्य रूप से मच्छरों और मच्छरों के रिपेलेंट्स पर शोध किया था।

अनुसंधान

थोरसेल ने स्वीडिश नेशनल डिफेंस रिसर्च इंस्टीट्यूट (एफओए) में काम करते हुए मच्छरों पर अपनी पढ़ाई शुरू की।  उस समय संयुक्त राज्य अमेरिका और सोवियत संघ, दोनों से दावा किया गया था कि दूसरा भाग जैविक युद्ध के संबंध में मलेरिया के मच्छरों के साथ प्रयोग कर रहा था।  स्वीडिश सेना ने इसलिए मच्छर निरोधक को विकसित करना आवश्यक समझा, विशेष रूप से मलेरिया मच्छरों के लिए, जिसका उपयोग स्वीडिश सैनिकों द्वारा किया जाना था।

सम्मान

बैक्टीरिया का एक परिवार, थोरसेलियाक , वेक्टर मच्छरों में पाया जाता है, मुख्यतः मलेरिया के वैक्टर के साथ, थोरसेल के नाम पर रखा गया है।  परिवार में जीनस थोरसेलिया शामिल है, जिसकी तीन प्रजातियां अब तक ज्ञात हैं।
कमलेश्वर पटेल

राजनीतिक कैरियर

वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

वह शादीशुदा हैं
गुरेज़

इतिहास में उल्लेख

कुछ इतिहासकार मानते हैं कि शायद गुरेज़ वही बस्ती है जिसका ज़िक्र प्रसिद्ध कश्मीरी इतिहासकार कल्हण ने अपनी राजतरंगिणी में 'दरतपुर' यानि 'दर्द (जाति के) लोगों का शहर' के नाम से किया था। गुरेज़ पहाड़ों से घिरा हुआ है इसलिये सम्भव है कि इसी को 'गिरिगुप्त' कहा गया हो।
इण्डियन यूनियन मुस्लिम लीग

इण्डियन यूनियन मुस्लिम लीग  (आईयूएमएल), सामान्य तौर पर मुस्लिम लीग नाम से मशहूर, भारत की एक राजनैतिक पार्टी है जिसे भारतीय चुनाव आयोग ने केरल राज्य के दल के रूप में मान्यता दे रखी है।

इतिहास

इण्डियन यूनियन मुस्लिम लीग का गठन तो १० मार्च  १९४८ को हुआ परन्तु इसका इतिहास और पहले से है जो अखिल भारतीय मुस्लिम लीग के गठन के साथ शुरुआत होता है। जिसने पाकिस्तान बनवाने में सक्रिय भूमिका निभाई। अंग्रेजों से मुक्त होने पर और पाकिस्तान के बन जाने के बाद मुस्लिम लीग कई दलों में बंट गई और यह इसकी कमजोरी का बहुत बडा कारण बना। पाकिस्तान में मुस्लिम लीग नाम के कई संगठन आज भी कार्य कर रहे हैं। १९४८ में भारत में इण्डियन यूनियन मुस्लिम लीग का गठन हुआ जो पिछडे़ हुए मुसलमानों के हित के लिए काम करती आ रही है। अब मुस्लिम लीग की लोकप्रियता बढ़ने लगी है और इस पार्टी का धीरे धीरे भारत में विस्तार हो रहा है।
छत्तीसगढ़ उच्च न्यायालय

मुख्य न्यायाधीश

वर्तमान में मुख्य न्यायाधीश पीआर रामचंद्र मेनन हैं। इनका जन्म एक जून १९५९ को एर्नाकुलम, केरल में हुआ था. एर्नाकुलम में ही स्कूल और कॉलेज की शिक्षा प्राप्त करने के बाद १९८२ में शासकीय विधि महाविद्यालय से विधि में स्नातक हुए और १९८३ से वकालत शुरू की।

भूतपूर्व न्यायधीश जिन्होंने उच्चतम न्यायालय के न्यायधीश के रूप में भी कार्य किया

(१) सम्मानीय न्यायधीश  एच.एल. दत्तू
(२) सम्मानीय न्यायधीश  ए.के पटनायक

छत्तीसगढ़ उच्च न्यायालय बार-एसोसिएशन

‘’’छत्तीसगढ़ उच्च न्यायालय बार-एसोसिएशन’’’ बिलासपुर उच्च न्यायालय में कार्यरत सभी अधिवक्ताओं का प्रतिनिधिक-निकाय है, प्रतिनिधियों का चयन सीधे-वोटिंग द्वारा लगभग २,४०० सदस्यों के मतों से होता है, जिनका कार्यकाल २ वर्षों का होता है।
एमाइड

ऐमाइड (Amide) अमोनिया के हाइड्रोजन को वसीय या सौरभिक अम्ल मूलक द्वारा प्रतिस्थापित यौगिक है। इसमें अम्ल से कार्बोक्सिल मूलक का हाइड्रॉक्सिल मूलक ऐमिडोमूलक NH₂ जैसे (R.CO.NH₂)। ये तीन वर्ग के हैं : प्राथमिक R.CO...N H₂, द्वितीयक (R.CO)₂ तथा त्रितीयक (RCO)₃ N* इनमें से केवल प्राथमिक ऐमाइड ही प्रमुख हैं। इन्हें 'ऐसिड ऐमाइड' भी कहते हैं।
इनके नाम अम्ल के अंग्रेजी नाम से "-इक ऐसिड" निकालकर उसके बदले "ऐमाइड" लगा देने से प्राप्त होते हैं, जैसे फ़ॉर्मिक ऐसिड से फॉर्मऐमाइड (H.CO NH₂), ऐसीटिक एसिड से ऐसीटेमाइड CH₃। CO.NH₂ इत्यादि। ऐमिनो मूलक के हाइड्रोजन के प्रतिस्थापित यौगिक को नाम के पहले एन (N) लिखकर व्यक्त करते हैं, जैसे एन-मेथिल ऐसीटैमाइड।
प्रकृति में ये प्रोटीन में पेप्टाइड बंधन के रूप में पाए जाते हैं।
घातक (1996 फ़िल्म)

बौक्स ऑफिस

इस फिल्म कि सफलता का अदाजा इस बात से लगाया जा सकता है कि करीब 4 करोड कि लागत से बनी इस फिल्म ने बाक्स आफिस पर करीब 40 करोड का शानदार करोबार किया था।
भारतीय क्रिकेट टीम का दक्षिण अफ्रीका दौरा

टेस्ट सीरीज

साल 1992 से अब तक 36 मैचों की 13 सीरीज हुई हैं। उसमें दक्षिण अफ्रीका ने 7 सीरीज जीते हैं।

वनडे सीरीज

साल 1991 से अब तक 83 मैचों की 37 (उसमें विश्व कप, ट्रॉफी, इतर) सीरीज हुई हैं। उसमें दक्षिण अफ्रीका ने 10 सीरीज और 1 आईसीसी टूर्नामेंट जीते हैं।

टी20ई सीरीज

साल 2006 से अब तक 15 मैचों की 12 (उसमें विश्व कप) सीरीज हुई हैं। उसमें दक्षिण अफ्रीका ने 2 सीरीज जीती हैं।
हेरोइन

उपचार में

इसका उपयोग कुछ रोगो के उपचार के लिए भी होता था। इसका उपयोग उन लोगों पर किया जाता है जो इस नशीली पदार्थ के आदि हो चूकें हैं। लेकिन इस इलाज में बहुत समय लगता है।

भौतिक और रासायनिक गुण

इसके होने का पता करने और निगरानी रखने, विषाक्तता के निदान और इसकी पुष्टि करने के लिए किसी व्यक्ति के मौत की जाँच आदि हेतु उसके रक्त, प्लाज्मा या मूत्र की जाँच करनी पड़ती है।

इतिहास

एक अंग्रेज़ वैज्ञानिक ने 19वीं सदी में इसका खोज किया। यह वर्ष 1874 में किया गया था। तब एल्डर व्हाइट ने कुछ अम्ल के साथ इसको मिला मिला कर जाँच रहे थे। उसके बाद इसका प्रयोग एक कुत्ते और खरगोश पर किया। वह अचानक ही डरे हुए लगने लगे। वह बहुत नींद में लग रहे थे।
लक्ष्मी नारायण त्रिपाठी

लक्ष्मी नारायण त्रिपाठी (जन्म: 1979) एक टीवी कलाकार, भरतनाट्यम नर्तिका, और सामाजिक कार्यकर्ता हैं। वह एक हिजड़ा, हैं जो हिजड़ा समाज के हित के लिए कार्य करता हैं। लक्ष्मी बिगबॉस सीजन ५ की प्रतिभागी भी रह चुकी हैं। टीवी शो "सच का सामना", "दस का दम" और "राज पिछले जनम का" में भी देखी जा चुकी हैं।
सुपरक्रिटिकल द्रव

संकट बिंदु (ऊष्मगतिकी) से ऊपर किसी पदार्थ की अवस्था
२५४८ ईसा पूर्व

२५४८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५४८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२२११ ईसा पूर्व

२२११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ओमो की निचली घाटी

ओमो की निचली घाटी इथियोपिया मे स्थित एक विश्व धरोहर स्थल है। इस स्थल को यह दर्जा सन १९८० मे मिला।
प्रतिस्पर्धा अधिनियम 2002

प्रतिस्पर्धा अधिनियम 2002 (Competition Act, 2002) भारत का एक अधिनियम है जो भारत में स्वस्थ प्रतिस्पर्धा को बढ़ावा देने के उद्देश्य से पारित की गयी थी। इस अधिनियम ने एकाधिकार तथा अवरोधक व्यवहार अधिनियम 1969 का स्थान लिया। इसके अन्तर्गत भारतीय प्रतिस्पर्धा आयोग की स्थापना हुई।
डार्क प्रॉजेक्ट

डार्क प्रॉजेक्ट एक भारतीय संगीत ग्रूप है।
दक्षिण-पूर्व एशिया में हिन्दू धर्म

दक्षिण-पूर्व एशिया में हिन्दू धर्म का प्रसार हुआ तथा इसने मध्य वियतनाम के दक्षिणी भागों में चम्पा सभ्यता को जन्म दिया, कम्बोडिया में फुनान , हिन्दचीन में ख्मेर, मलय प्रायद्वीप में लंगकासुक राज्य, गंगा नगर, तथा पुराना केदा को जन्म दिया। इसी प्रकार सुमात्रा में श्रीविजयन राज्य, जावा, बाली और फिलिपीन में सिंगोसरी राज्य, और मजापहित साम्राज्य को जन्म दिया। इतना ही नहीं, भारत की सभ्यता ने इन क्षेत्रों की भाषा, लिपि, पंचांग, तथा कला और जीवन शैली को भी प्रभावित किया।
राह्बडोवाइरस

राह्बडोवाइरस एक विषाणु है।
उदधि

उदाहरण

धनि रहीम जल पंक को, लघु जिय पिअत अघाय।
उदधि बढाई कौन है, जगत पिआसो जाय।।

मूल

समुद्र्, सागर, जलधि
विस्थापन (सदिश)

विस्थापन  (अंग्रेज़ी: Displacement) एक सदिश राशि है। जब कोई वस्तु एक बिन्दु P से दूसरे बिन्दु Q तक किसी भी पथ से होते हुए गति करती है तो इस विस्थापन  का परिमाण उन दो बिन्दुओं के मध्य की निम्नतम दूरी होगी तथा विस्थापन की दिशा, रेखा PQ की दिशा में (P से Q की तरफ) होगी। विस्थापन को s से दर्शाते हैं। विस्थापन का परिमाण काल्पनिक सीधे पथ की लम्बाई है, अतः यह कण द्वारा तय की गई कुल दूरी से अलग हो सकता है। जब कोई वस्तु p बिन्दु से q बिन्दु तक जाती है और वापस पुनः p बिन्दु आ जाती हैं, तब विस्थापन शून्य होगा, जबकि चली गयी दूरी शून्य नहीं होगी।

दृढ़ पिण्ड

दृढ़ पिण्ड की गति का अध्ययन के समय वस्तु का घूर्णन भी विस्थापन के रूप में देखा जा सकता है।
जीमेल अंतराफलक

जीमेल इंटरफेस अथवा जीमेल अंतराफलक (Gmail  interface) विभिन्न प्रकार से सभी वेबमेल अंतरफलकों में अद्वितीय है। इसके उपयोगकर्त्ताओं के लिए इसका खोज-उन्मुख और इंटरनेट फोरम के समरूप सन्देशों को संरक्षित रूप में दिखाना बहुत उपयोगी बनाता है।
जीमेल अंतराफलक का आधिकारिक पुराना स्वरूप 1 नवम्बर 2011 को वापस लिया जिससे इसका परिदृश्य और स्वरूप सरलतम हो गया। इसमें अन्य बड़ा बदलाव अप्रैल 2018 में प्रस्तावित हुआ।

प्रोग्रामन

जीमेल जावास्क्रिप्ट के ब्राउजर वैशिष्ठ्य जैसे गुणधर्मों के साथ, वेब फ़ीड एकीकरण को शामिल करते हुये एजेक्स का उपयोग करता है।
मैक्सिम गोर्की साहित्य संस्थान

मैक्सिम गोर्की साहित्य संस्थान (रूसी: Литературный институт им А. М. Горького) मास्को में उच्च शिक्षा का एक संस्थान है। यह केंद्रीय मॉस्को में स्थित है। संस्थान, मैक्सिम गोर्की की पहल पर 1933 में स्थापित किया गया था।
पाकिस्तान का संविधान

१९७३ के संविधान का प्रारूपण

1970 के संवैधानिक संकट के बाद नई सरकार के लिए सबसे महत्वपूर्ण कार्यों में से एक एक नए संविधान का मसौदा तैयार करना था। 1971 में पूर्वी पाकिस्तान के विभाजन के बाद १९७२ को १९७० के चुनाव के आधार पर विधायिका बनाई गई। एक समिति विभिन्न राजनीतिक दलों के पार अनुभाग से स्थापित की गई। इस समिति का उद्देश्य देश में एक संविधान बनाना था, जिस पर सभी राजनीतिक पार्टियां सहमत हूँ। समिति के अंदर एक अंतर यह था कि क्या देश में संसदीय सत्ता प्रणाली होनी चाहिए या राष्ट्रपति प्रणाली। इसके अलावा प्रांतीय स्वायत्तता के मुद्दे पर अलग अलग विचार थे। संवैधानिक समिति ने अपनी रिपोर्ट तैयार करने में आठ महीने किए, अंततः १० अप्रैल १९७३ को समिति ने, संविधान के बारे में अपनी रिपोर्ट पेश की। संघीय विधानसभा(नैशनल असेम्ब्ली) में बहुमत यानी १३५ सकारात्मक वोटों के साथ यह अपनाया गया और १४ अगस्त १९७३ को यह संविधान पाकिस्तान में लागू कर दिया गया।

हिस्से

पाकिस्तानी संविधान में बारह भाग और पाँच अनुसूचियाँ हैं, इसके अलावा संविधान के प्रस्तावना के रूपमें ऑब्जेक्टिव्स रेज़ोल्यूशन(उद्देश्य संकल्प) को भी, बतौर पूरकांश, 1985 में जोड़ा गया है। इसके अलावा संविधान में 21 संशोधन भी हैं, जिन्हें भिन्न अवसरों पर संविधान में जोड़ा गया है।
हंस (पक्षी)

हंस एक पक्षी है। भारतीय साहित्य में इसे बहुत विवेकी पक्षी माना जाता है। और ऐसा विश्वास है कि यह नीर-क्षीर विवेक (पानी और दूध को अलग करने वाला विवेक) से युक्त है। यह विद्या की देवी सरस्वती का वाहन है। ऐसी मान्यता है कि यह मानसरोवर में रहते हैं। यह पानी मे रहता है।
यह एक दुर्लभ जीव है।
नस्तालीक़

नस्तालीक़ (उर्दू:نستعلیق‎), इस्लामी कैलिग्राफ़ी की एक प्रमुख पद्धति है। इसका जन्म इरान में चौदहवीं-पन्द्रहवीं शताब्दी में हुआ। यह इरान, दक्षिणी एशिया एवं तुर्की के क्षेत्रों में बहुतायत में प्रयोग की जाती रही है। कभी कभी इसका प्रयोग अरबी लिखने के लिये भी किया जाता है। शीर्षक आदि लिखने के लिये इसका प्रयोग खूब होता है।
नस्तालीक का एक रूप उर्दू एवं फ़ारसी लिखने में प्रयुक्त होता है। उर्दू अधिकांशतः नस्तालीक़ लिपि में लिखी जाती है, जो फ़ारसी-अरबी लिपि का एक रूप है। उर्दू दाएँ से बाएँ लिखी जाती है।
वैक्सिंग

वैक्सिंग (Waxing), अनचाहे बालों को हटाने की एक अर्द्ध स्थायी विधि है जो बालों को जड़ों से हटा देती है। पहले से वैक्स किये हुए भाग में नए बाल, दो से आठ सप्ताह से पहले नहीं उगते हैं। शरीर के लगभग किसी भी भाग में वैक्स किया जा सकता है, जैसे भोहें, चेहरा, बिकिनी का भाग, पैर, हाथ, पीठ, पेट का निचला भाग और पंजा। कई प्रकार के वैक्सिंग उपलब्ध हैं जो अनचाहे बालों को हटाने के लिए उपयुक्त हैं।
वैक्सिंग की प्रक्रिया को पूरी करने के लिए त्वचा पर मोम के मिश्रण की पतली परत फैलाई जाती है। उसके बाद एक कपड़े या कागज की पट्टी को उसके ऊपर दबाया जाता है और फिर उसे बालों के उगने की दिशा में एक झटके में खींचा जाता है। यह मोम के साथ बालों को भी हटा देता है। एक अन्य विधि में सख्त मोम का इस्तेमाल किया जाता है (यह पट्टी मोम के विपरीत होता है). इसमें, मोम की थोड़ी मोटी परत लगाई जाती है और किसी कपड़े या कागज की पट्टी का उपयोग नहीं किया जाता है। ठंडा होने पर मोम सख्त हो जाता है जिसके कारण वह बिना किसी कपड़े की सहायता से एक चिकित्सक द्वारा आसानी से हटा दिया जाता है। वैक्सिंग विधि संवेदनशील त्वचा वाले व्यक्तियों के लिए बहुत फायदेमंद होती है।

लाभ और कमियां

बाल हटाने की अन्य विधियों की तुलना में वैक्सिंग के बहुत से लाभ हैं। यह एक बार में बड़ी मात्रा में बाल हटाने की एक प्रभावी विधि है। यह एक लंबे समय तक प्रभावी रहने वाली विधि है। वैक्स किए हुए भाग में दो से आठ सप्ताह तक बाल वापस नहीं उगेंगे. जब बाल को हजामत द्वारा या एक लोमनाशक क्रीम द्वारा हटाया जाता है, तब वह जड़ों के बजाए त्वचा के ऊपर से हटता है। कुछ दिनों के भीतर ही, बाल सतह पर दिखने लगता है। इन तरीकों के प्रयोग से, बाल उगते समय छोटी दाढ़ी के समान सख्त होते हैं। जिन अंगों पर लम्बे समय से वैक्स किया जाता रहा है उनपर पुनः उगने वाले बाल नरम होते हैं।
वैक्सिंग की कई कमियां भी होती हैं। वैक्सिंग पट्टी को त्वचा से खींच कर हटाना दर्दनाक हो सकता है। हालांकि यह दर्द स्थाई नहीं होता, यह विशेष रूप से अधिक संवेदनशील त्वचा पर तीव्र हो सकता है। वैक्सिंग की एक अन्य कमी है उसमें लगने वाला खर्च: वैक्सिंग की प्रक्रिया आम तौर पर लाइसेंस प्राप्त एस्थीटीशियन द्वारा किया जाता है, इसलिए इसको करवाने की कीमत काफी ज्यादा होती है, जो बाल हटाये जाने वाले अंग और कितने उपचार आवश्यक हैं इस के आधार पर कई सौ डॉलर तक हो सकता है। स्वयं करने वाले वैक्सिंग भी मौजूद है, लेकिन शरीर के कुछ भागों पर उसे स्वयं प्रयोग किए जाने में मुश्किल हो सकती है। बाल हटाना स्थाई नहीं होता। यदि इसे बालों के उगने की विपरीत दिशा में हटाया जाए, तो यह मोम पट्टीयां रोम छिद्रों में बाधा डाल सकती हैं, जिसके कारण बाल अलग-अलग दिशा में बढ़ने लगते हैं। इसके कारण बालों का विकास और अधिक नजर आने लगता है और यह बाल हटाने की अन्य विधियों को कठिन बना देता है। सौभाग्य से, सही विधि से किए जाने पर वैक्सिंग में जोखिम नगण्य होता है।
वैक्सिंग की एक अन्य कमी यह है कि कुछ लोगों को अंतर्वर्धित बाल, लाल सूजन और ज़रा सी खून निकलने की शिकायत भी हो सकती है। ऐसा घने बाल वाले भागो पर वैक्सिंग करते समय होने की अधिक सम्भावना होती है, विशेष रूप से पहली बार करवाने पर जब रोम छिद्र सख्त होते हैं। जबकि इसे पूरी तरह से खत्म करना असंभव है, अंतर्वर्धित बालों को निम्न त्रिकोण से कम किया जा सकता है जैसे नियमित रूप से अपशल्कित करने से और एक एस्ट्रिंजेंट या एस्ट्रिंजेंट और तेल के एक मिश्रण (आम तौर पर बेबी ऑयेल या अजुलें ऑयेल) को लगाने से.

चेतावनी

सभी सौंदर्य उपचारों की तरह वैक्सिंग में भी उपचार को प्रतिबंधित या बाधित करने के लिए विपरीत संकेत होते हैं।
११३६ ईसा पूर्व

११३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अर्दशीर प्रथम

नाम का अर्थ

'अर्दशीर' शब्द मध्य फ़ारसी के 'अर्दख़शेर​' (Arđaxšēr), पार्थी भाषा के 'अर्तख़शथ़्र​' (Artaxšaθra) और पहलवी भाषा के 'अर्थश्त्र' शब्दों से सम्बंधित है, जिनका अर्थ है 'वह जिसका राज्य दिव्य व्यवस्था हो'। क्योंकि संस्कृत और फ़ारसी दोनों हिन्द-ईरानी भाषा-परिवार की बहने हैं, इस से मिलते-जुलते सजातीय शब्द संस्कृत में भी मिलते हैं: 'ऋत क्षेत्र' (ऋत संस्कृत में सनातन व्यवस्था के लिए प्राचीन शब्द है जिसका हिन्दु धर्म में महत्वपूर्ण अर्थ है)।
द्वारका द्रुतगामी मार्ग

इतिहास

२००६ में द्वारका और गुड़गांव को जोड़ने के लिए एक वैकल्पिक मार्ग के रूप में द्वारका द्रुतगामी मार्ग का विचार रखा गया था। इसे एक १८ किमी लंबी, सिग्नल-फ्री रोड के रूप में बनाया जाना था, जिसका १४ किमी लम्बा हिस्सा गुड़गांव में और शेष दिल्ली में होता। एक ३.२ किमी लंबी केंद्रीय परिधीय सड़क (सीपीआर) भी प्रस्तावित थी, जो इसे एनएच -४८ पर खेड़की दौला में दक्षिणी पेरिफेरल रोड (एसपीआर) से जोड़ती। २००७-०८ में भूमि अधिग्रहण की प्रक्रिया शुरू हो गयी। अप्रैल २०११ में जेएसआर कंस्ट्रक्शन प्राइवेट लिमिटेड और इंडिया बुल्स प्राइवेट लिमिटेड को इसके निर्माण के लिए अनुबंध दिया गया था, और तब इस परियोजना के पूरा होने की तारीख ३१ मार्च २०१२ निर्धारित की गई थी।
परियोजना निर्धारित समय सीमा के अंदर पूरी नहीं हो पायी, क्योंकि मार्ग के अंतर्गत लगभग ४ किमी के हिस्से के लिए न्यू पालम विहार और सेक्टर १००, १०२ और १०३ समेत कुछ क्षेत्रों में भूमि अधिग्रहण में कुछ अड़चनें आ पड़ी थी। पंजाब और हरियाणा उच्च न्यायालय ने मई २०१५ में इन सभी याचिकाओं का निपटारा कर दिया, और फिर जून २०१६ में इस परियोजना को राष्ट्रीय राजमार्ग प्राधिकरण द्वारा अधिग्रहित कर लिया गया, जिसके बाद इस सड़क का नाम राष्ट्रीय राजमार्ग २४८-बीबी रख दिया गया। इस समय तक, लगभग १४ किलोमेटेर के हिस्से में छह लेन की सड़क बनकर तैयार हो चुकी थी।
राष्ट्रीय राजमार्ग प्राधिकरण ने जब इस परियोजना का अधिग्रहण कर लिया, तो परियोजना के दायरे का विस्तार किया गया, और फिर प्रस्तावित केंद्रीय परिधीय सड़क और शहरी विस्तार रोड-२ (यूईआर II) के ६.३ किमी लंबे खंड को एक्सप्रेसवे के हिस्से के रूप में ही शामिल कर दिया गया। हालाँकि निर्माण जल्द ही शुरू नहीं किया जा सका क्योंकि पंजाब और हरियाणा उच्च न्यायालय के निर्णय के अनुसार हुडा अब तक पालम विहार के निवासियों को वैकल्पिक भूखंडों का आवंटन कर एनएचएआई को भूमि नहीं सौंप पाया था। २८ मई २०१८ को उच्च न्यायालय ने हुडा को निर्देश दिया कि वह दो हफ्तों के भीतर ७२ पीड़ितों को वैकल्पिक घर आवंटित करे, ताकि प्राधिकरण शेष घरों को ध्वस्त कर भूमि को एनएचएआई को सौंप दे।

परियोजना

परियोजना को कई चरणों में बांटा गया है:

प्रथम चरण

परियोजना के प्रथम चरण के अंतर्गत प्रस्तावित हिस्सा ५.३ किलोमीटर लम्बा है। यह हिस्सा महिपालपुर के समीप शिव मूर्ति से प्रारम्भ होता है, और इन्दिरा गाँधी अंतर्राष्ट्रीय विमानक्षेत्र के साथ साथ होते हुए द्वारका सेक्टर २१ के पास स्थित रेलवे अंडरब्रिज पर समाप्त हो जाता है।

द्वितीय चरण

द्वितीय चरण का हिस्सा रेलवे अंडरब्रिज से शुरू होकर दिल्ली-हरियाणा सीमा पर समाप्त हो जायेगा। इसकी लम्बाई ४.२ किलोमीटर है।

तृतीय चरण

इस चरण के अंतर्गत दिल्ली हरियाणा सीमा से बसई रेलवे ओवरब्रिज तक सड़क बनेगी। यह सड़क गुरुग्राम के सेक्टर १०२, १०३, १०४, ०१५, १०६, १०९, ११०, १११, ११२ और ११३ से होते हुए गुजरेगी।

चतुर्थ चरण

इस चरण की सड़क को पहले केंद्रीय परिधीय सड़क (सीपीआर) कहा जा रहा था। यह सड़क बसई में रेलवे ओवर ब्रिज से शुरू होगी और एनएच ४८ पर खेड़की दौला के पास क्लोवरलीफ इंटरचेंज पर समाप्त होगी।

पंचम चरण

इसे दिल्ली एयरपोर्ट टनल एक्सप्रेसवे भी कहा जा रहा है। पूर्व-से-पश्चिम की ओर जाने वाली यह सुरंग ४ किमी लम्बी होगी, जो द्वारका एक्सप्रेसवे को इंदिरा गांधी अंतरराष्ट्रीय हवाई अड्डे के टर्मिनल ३ से जोड़ेगी। नवंबर २०१७ में इसकी घोषणा की गई थी।
खगोलीय तालिका

खगोल तालिका या खगोलीय तालिका (Astronomical catalog) खगोलीय वस्तुओं की ऐसी तालिका या सूची होती है जिसमें उन्हें अपनी प्रकृति, प्रकार, स्थान, स्रोत या अन्य लक्षणों के आधार पर व्यवस्थित किया गया होता है। ऐसी तालिकाएँ खगोलशास्त्री प्राचीनकाल से बनाते आ रहें हैं, मसलन १०वीं सदी में अब्द अल-रहमान अल-सूफ़ी द्वारा बनाई गई 'स्थित तारों की पुस्तक' और १८वीं सदी में बनी मॅसिये वस्तु तालिका।
अनिल शास्त्री

संक्षिप्त परिचय

अनिल शास्त्री का जन्म लखनऊ में लाल बहादुर शास्त्री और ललिता शास्त्री के यहाँ हुआ। उन्होंने दिल्ली के सेण्ट कोलम्बिया स्कूल और सेण्ट स्टीफन कॉलेज से शिक्षा ग्रहण की। बाद में उन्होंने ऐस्ट्रिज बिजिनेस स्कूल यू०के० से ऐडवांस मैनेजमेण्ट प्रोग्राम का कोर्स भी किया।
उनका विवाह मंजू श्रीवास्तव से 24 फ़रवरी 1973 को हुआ जिनसे उनके तीन बेटे हैं - आदर्श, लगन और मुदित। दो बेटे गुड़गाँव में सर्विस करते हैं तथा सबसे छोटा मुंबई में एक रिटेल शॉप का काम देखता है। 
स्वयं अनिल शास्त्री ने भी स्नातक करने के बाद पूरे सत्रह साल एक कॉरपोरेट ऑफिस में काम किया। वहाँ से त्यागपत्र देकर वे राजनीति में आ गये।.एक बार कांग्रेस के टिकट पर लोकसभा का चुनाव जीता और दो साल तक मन्त्री भी रहे। इस समय वे अपने परिवार सहित नोएडा में स्थायी रूप से रह रहे हैं।

सामाजिक व शैक्षणिक क्षेत्र में

प्रबन्धन के क्षेत्र में उच्चतर शिक्षा प्रदान करने हेतु उनकी अहम भूमिका रही है। अनिल शास्त्री अपने पिता के नाम पर सीमित साधनों से शुरू किये गये लालबहादुर शास्त्री इन्स्टीट्यूट ऑफ मैनेजमेण्ट दिल्ली के चेयरमैन तथा लालबहादुर शास्त्री इन्स्टीट्यूट ऑफ मैनेजमेण्ट एण्ड टेक्नॉलोजी बरेली के अध्यक्ष हैं। इसके अतिरिक्त लालबहादुर शास्त्री नेशनल मेमोरियल ट्रस्ट के ट्रस्टियों में भी उनका नाम शामिल हैं। यह ट्रस्ट कई सामाजिक व सांस्कृतिक गतिबिधियों को संचालित करता है।
सुयांवाला

पंजाब, पाकिस्तान का एक नगर।
भारत में ऑनलाइन पत्रकारिता

भारत में ऑनलाइन पत्रकारिता पारम्परिक मीडिया और बढ़ते ब्लॉगिंग समुदाय के बीच का साझा क्षेत्र है। पारम्परिक रूप से मुद्रित और टेलीविजन पर केंद्रित बड़ी मीडिया कंपनियां अब भी पत्रकारिता के माहौल पर हावी हैं, लेकिन समर्पित ब्लॉगरों का बढ़ता समूह अब एक स्वतंत्र आवाज प्रदान कर रहा है।
धरन

धरन (Beam) अथवा धरनी, धरणी, या कड़ी, संरचना इंजीनियरी में प्राय: लकड़ी आदि के उस अवयव को कहते हैं जो इमारत में किसी पाट पर छत (पाटन) आदि का कोई भारी बोझ अपनी लंबाई पर धारण करते हुए उसे अपने दोनों सिरों द्वारा सुस्थिर आधारों (आलंबों) तक पहुँचता है। लकड़ी के अतिरिक्त अन्य पदार्थों की भी धरनें बनती हैं। लोहे की धरनें गर्डर कहलाती हैं। प्रबलित कंक्रीट (Reinforced concrete) की धरनें प्राय: छत के स्लैब के साथ समांग ढाली जाती हैं। पन्ना (मध्यप्रदेश, भारत) की पत्थर की खानों के निकट पत्थर की धरनों का प्रयोग भी असामान्य नहीं हैं।

धरन कैसे कार्य करती है?

धरनों पर भार आड़ा (vertical) पड़ता है। भार के कारण आलंबों (supports) में प्रतिक्रिया (reaction) होती है और धरन में नमन (deflection)। नमन का केंद्र जिधर होता है उस ओर के तल में दबाव (compression) की प्रवृत्ति होती है और उसके विपरीत तल में तनाव (tension) की। पाट के मध्य में प्राय: ऊपर की ओर दबाव और नीचे की ओर तनाव होता है। यदि आलंबों पर धरन पूर्णतया मुक्त (freely supported) न हो तो वहाँ ऊपर की ओर तनाव और नीचे की ओर दबाव होता है, अर्थात् वहाँ नमन उलटा (ऋणात्मक) होता है। बाहुधरन केवल एक ओर आलंब में जकड़ी होती है। अत: इसमें पूर्णतया ऋणात्मक नमन होता है।
तनाव और दबाव के तलों के बीच में एक तल ऐसा भी होता है जहाँ पहुँचते पहुँचते तनाव शून्य हो जाता है और फिर दबाव आरंभ होता है। यह निर्विकार (neutral) तल कहलाता है। लकड़ी की धरनें प्राय: चौकोर होती हैं और निर्विकार तल उनके मध्य में होता है। लोहे की धरनें प्राय: I आकार की काटवाली होती हैं। इसमें नीचे और ऊपर की ओर, जहाँ अधिकतम प्रतिबल (दबाव या तनाव) होता है, पर्याप्त धातु रहती है; और बीच में उनको मिलाने के लिए अपेक्षाकृत बहुत थोड़ी। इस प्रकार चौकोर काट की अपेक्षा इसमें धातु की बचत भी हो जाती है और अनवाश्यक भार भी नहीं बढ़ता।
प्रबलित कंक्रीट (Reinforced concrete) की धरनें भी इसी आधार पर बनती हैं। कंक्रीट की विशेषता है कि तनाव में कमजोर रहता है, अत: वहाँ आवश्यकतानुसार इस्पात की छडें रख दी जाती हैं जो तनाव ले लेती हैं। सुविधा की दृष्टि से बहुधा इनका आकार चौकोर ही होता है। यदि स्लैब के साथ ये समांग होती हैं, तो ऊपरी तट बहुत चौड़ा हो जाता है, जैसे लोहे की I धरन में, किंतु नीचे का भाग चौकोर ही रह जाता है। इस प्रकार ये (T) धरनें बन जाती हैं। बहुत बड़े पाटों पर आजकल कंक्रीट की पूर्व प्रतिबलित धरनें प्राय: लगाई जाती हैं।
देहात में गोल लकड़ी की धरनें भी लगती हैं। वे चौकोर धरनों की अपेक्षा अधिक विश्वसनीय होती हैं, क्योंकि उनमें चिराई नहीं होती जिससे रेशे कटने और फलत: कमजोरी आने का भय नहीं रहता। चौकोर धरनों की मजबूती बढ़ाने के लिए कभी कभी लकड़ी की दो कड़ियों के बीच इस्पात की प्लेट रखकर काबलों से कस देते हैं। इसे मिश्रित धरन कहते हैं।